polyglot-tagger/wikipedia-language-snippets-filtered huggingface dataset:
అక్టీనియం మెత్తటి, వెండి లాంటి తెల్లని రేడియో ధార్మికత కలిగిన లోహం . ఇది ఆక్సిజను, గాలిలోని తేమతో చాలా చురుకుగా చర్య జరుపుతుంది.చర్య వలన అక్టియం ఆక్సైడ్ పలుచని పొర వలె లోహం ఉపరితలం మిద ఏర్పడి మరింతగా ఆక్సీకరణ జరుగకుండాగా నిలువరించును . అక్టీనియం +3 ఆక్సిడేసను స్థాయిని కలిగియున్నది. 3+ ఆయానులు వర్ణ రహిత మైనవి. అక్టీనియం యొక్క విద్యుత్కణ విన్యాసం 6172 వల నె, దీనికి 3+ అయాను స్థితి వచ్చింది.అక్టీనియం డై హైడ్రైడ్ అక్సిడేసను స్థితి +2 కలిగి యున్నది.
అక్టీనియంఅనునది ఒక అణుధార్మికత కలిగిన రసాయనిక మూలకం. ఇది ఆవర్తనపట్టికలో ఆక్టీనాయిడ్ సమూహం, బ్లాకు,7 వ పిరియాడునకు చెందినది. మూలకం యొక్క పరమాణు సంఖ్య 89, మూలకం యొక్క సంకేత అక్షరము . దీనిని మొదటి సారిగా 1899 లో కనుగొన్నారు.ఖనిజం నుండి వేరుచేయబడిన మొదటి నాన్-ప్రిమోర్డియాల్ రేడియో ఆక్టివ్ మూలకం ఈ అక్టీనియం.పొలోనియం, రేడియం, రేడాన్ లను రేడియో ఆక్టివ్ పదార్థాలుగా/మూలకాలుగా మొదటగా గుర్తించినప్పటికీ, 1902 వరకు వీటిని వేరు చెయ్యలేక పోయా రు .
అక్టీనియం మూలకం పరిమితమైన సంఖ్యలో మూలక సంయోగ పదార్థాలను కలిగియున్నది.వాటిలో 3, 3, 3, , , , 23, 23, 4. ఇందులో 4 మినహాయించి, మిగిలినవి అన్నియు థనం సంయోగ పదార్థాలవంటి లక్షణాలను కలిగి, అక్టీనియం ఆక్షీకరణస్థితి +3 గా యుండును.
అక్టీనియం మెత్తటి, వెండి లాంటి తెల్లని రేడియోధార్మికత కలిగిన లోహం. దీని యొక్క సీసము కు సమానం. బలమైన అణుధార్మిక గుణం కలిగి యుండుటచే, చీకట్లో కుడా పాలిపోయిన నీలి వన్నెలో మెరుస్తుంది.మూలకం విడుదల చేయు శక్తియుతకణాల వలన పరిసరాలలోని గాలి అయనీకరణ చెందటం వలనఇలా మెరుపు రావటానికి కారణం.పరమాణు భారం 227, ద్రవీభవన స్థానము1051 , మరుగు స్థానము3198 , సాంద్రత 10.07 గ్రాములు/సెం.మీ3
వెనుటూరుమిల్లిలో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ముగ్గురు పారామెడికల్ సిబ్బంది ఉన్నారు.కౌతవరం ఆరోగ్య కేంద్రం పరిధిలో ఉన్న ఈ గ్రామంలోని ఈ కేంద్రానికి ఒక శాశ్వత భవన నిర్మాణానికి దాత స్థానిక ప్రముఖులు కొప్పినేని వెంకటేశ్వరరావు, విలువైన 5 సెంట్ల స్థలాన్ని వితరణగా అందించారు. ఆ స్థలంలో రాష్ట్ర వైద్య ఆరోగ్య మౌలిక సదుపాయాల కల్పన సంస్థ 12 లక్షల రూపాయల అంచనా వ్యయంతో, ఒక శాశ్వత భవన నిర్మాణం, 2015, అక్టోబరులో ప్రారంభించారు. ఇందులో ఒక హాలు, పరీక్షల గది, మందుల గది, ఏ.ఎన్.ఎం.ఉన్నవి. ఈ కేంద్రం పరిధిలోని వెణుతురుమిల్లి, మామిడికోళ్ళ, పెసరమిల్లి గ్రామాలలోని 4,200 మంది గ్రామస్తులకు వైద్య సదుపాయం కలుగుతుంది.
గ్రామంలో ప్రభుత్వ ప్రాథమిక పాఠశాలలు రెండు, ప్రభుత్వ ప్రాథమికోన్నత పాఠశాల ఒకటి ఉన్నాయి.బాలబడి గుడ్లవల్లేరులోను, మాధ్యమిక పాఠశాల కౌతరంలోనూ ఉన్నాయి. సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల గుడ్లవల్లేరులో ఉన్నాయి. సమీప వైద్య కళాశాల విజయవాడలోను, పాలీటెక్నిక్‌ గుడ్లవల్లేరులోను, మేనేజిమెంటు కళాశాల గుడివాడలోనూ ఉన్నాయి. సమీప వృత్తి విద్యా శిక్షణ పాఠశాల గుడ్లవల్లేరులోను, అనియత విద్యా కేంద్రం, దివ్యాంగుల ప్రత్యేక పాఠశాల‌లు విజయవాడలోనూ ఉన్నాయి.
పశు వైద్యశాల గ్రామం నుండి 5 కి.మీ. లోపు దూరంలో ఉంది. ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉంది. అలోపతి ఆసుపత్రి, డిస్పెన్సరీ, సంచార వైద్య శాల గ్రామం నుండి 5 నుండి 10 కి.మీ. దూరంలో ఉన్నాయి. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. ప్రత్యామ్నాయ ఔషధ ఆసుపత్రి, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. గ్రంథాలయం, పబ్లిక్ రీడింగ్ రూం గ్రామం నుండి 5 కి.మీ.లోపు దూరంలో ఉన్నాయి. ఆటల మైదానం గ్రామం నుండి 5 నుండి 10 కి.మీ. దూరంలో ఉంది. సినిమా హాలు గ్రామం నుండి 5 నుండి 10 కి.మీ. దూరంలో ఉంది.
వెనుటూరుమిల్లిలో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామానికి 5 నుండి 10 కి.మీ. దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉన్నాయి.
గ్రామంలో వ్యవసాయ పరపతి సంఘం ఉంది. గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. వాణిజ్య బ్యాంకు గ్రామం నుండి 5 కి.మీ. లోపు దూరంలో ఉంది. ఏటీఎమ్, సహకార బ్యాంకు గ్రామం నుండి 5 నుండి 10 కి.మీ. దూరంలో ఉన్నాయి. వారం వారం సంత, వ్యవసాయ మార్కెటింగ్ సొసైటీ గ్రామం నుండి 5 నుండి 10 కి.మీ. దూరంలో ఉన్నాయి.
ప్రధాన జిల్లా రహదారి గ్రామం గుండా పోతోంది. రాష్ట్ర రహదారి, జిల్లా రహదారి గ్రామం నుండి 5 కి.మీ. లోపు దూరంలో ఉన్నాయి. జాతీయ రహదారి గ్రామం నుండి 10 కి.మీ.కి పైబడిన దూరంలో ఉంది. గ్రామంలో తారు రోడ్లు, కంకర రోడ్లు ఉన్నాయి.
వినడం - మాట్లాడడం, ధారాళంగా చదివి, అర్థం చేసుకోవడం, వ్యక్తీకరించడం అను సామర్థ్యాలు ఉంటాయి. ఇందులో భాగంగా విద్యార్థులు కింది పనులు చేయగలగాలి.
పిల్లలందరిని బాధ్యతాయుతమైన, హేతుబద్దమైన పౌరులుగా తీర్చిదిద్దడమే విద్య యొక్క ప్రాథమిక ఉద్దేశం. గత కొంతకాలం వరకు చదువు జ్ఞాపకశక్తి లేదా బట్టీ విధానం మీద ఆధారపడి ఉండేది. 2009- విద్యా హక్కు చట్టం ఈ పద్ధతిని మార్చివేసింది. విద్యార్థి ఒక తరగతిని పూర్తి చేయడమంటే.ఆ తరగతిలోని అన్ని విషయాలకు సంబంధించిన సామర్థ్యాలను సాధించడమే అని రాష్ట్ర విద్యా ప్రణాళిక పరిధి పత్రం - 2011 పేర్కొంది. అందులో భాగంగా ప్రతి విషయానికి కొన్ని సామర్థ్యాలను నిర్ధేశించింది. తెలుగు భాషను ఒక విషయంగా నేర్చుకొనే పాఠశాల విద్యార్థులు కచ్చితంగా కింది సామర్థ్యాలు సాధించాల్సి ఉందని రా. వి. ప్ర. ప. ప.-2011 పేర్కొంది.
వీరు 1948లో మలికిపురంలో ఒక హైస్కూలులో హిందీపండిట్‌గా తమ ఉద్యోగ పర్వాన్ని ప్రారంభించారు. 1951లో అమలాపురం కె.బి.ఆర్. కాలేజిలో సంస్కృత పండిట్‌గా చేరారు. 1957నుండి సంస్కృత లెక్చెరర్‌గా పదవిని నిర్వహించారు. 1960 నుండి 1965వరకు వరంగల్లు కాలేజీలో లెక్చరర్‌గా పనిచేశారు. 1965లో హైదరాబాద్ ఉస్మానియా విశ్వవిద్యాలయం ఆర్ట్స్‌కాలేజీకి బదిలీ అయ్యారు. 1976లో సుమారు నాలుగు నెలలపాటు తిరుపతిలోని ఎస్.వి.ఓరియంటల్ రిసెర్చి ఇన్స్‌టిట్యూట్‌కు డైరెక్టర్‌గా పనిచేశారు. తరువాత తిరిగి ఉస్మానియా విశ్వవిద్యాలయంలో రీడర్‌గా కొనసాగారు. తర్వాత కొంతకాలానికి ప్రొఫెసర్‌గా పదోన్నతిపొంది సంస్కృత విభాగానికి అధిపతిగా ఉన్నారు. సంస్కృత అకాడెమీకి డైరెక్టర్‌గా 11 సంవత్సరాలు సేవలను అందించారు. సురభారతి సమితికి కార్యదర్శిగా, ఉపాధ్యక్షునిగా పనిచేశారు.
వీరికి 14 ఏళ్ల వయసులో మంగిపూడి వెంకటశాస్త్రిగారి కుమార్తె సుబ్బలక్ష్మితో వివాహం జరిగింది. అప్పుడు ఆవిడ వయసు 8 సంవత్సరాలు.
ఓర్ఫియా ఆల్ ఇన్‌ఫెర్నో - ఒపేరా డి జాక్వెస్ ఆఫెన్బాచ్ - 1999 - నెల్ రుఆలో డి టెర్సికోర్ పాత్రలో.
ఇంక్యూబి డి ' అమోర్, అగస్టో ఫోర్నారి, టోని ఫోర్నారి, ఆంధ్రియా మైయా, వింసెంజో సినోపోలి, దర్శకత్వం అగస్టో ఫోర్నారి, తో సెబస్టియానో సోమ్మా, మోర్గానా ఫోర్చెల్లా - 2014
ఆమె డిసెంబర్ 11, 1966 మిలన్‌లో జన్మించింది. ఒక ఆమె కుటుంబంతో చిన్నతనములోనే రోమ్కి తరలించబడింది అలాగే, ఆమె సోదరి బ్రిగిట్టా కూడా ఒక నటి. ఈమెను పరిశీలనాత్మక, బహుముఖ నటి అని పిలుస్తారు, ఆమె చాలా చిన్న వయస్సు వద్ద టెలివిజన్లో ఆమె తొలి అవకాశం వచ్చింది. కొన్ని సంవత్సరాల తరువాత, ఆమె థియేటర్ లో పని ఉందని కనుగొన్నారు. ఇక్కడ ఆమె నిజంగా ఒక నటిగా అభివృద్ధి చెందినది అని గుర్తించారు.
నటుడు, దర్శకుడు జార్జియో అల్బర్టజ్జి ఆమె మారుపేరును ఆర్టిస్సిమ ఎందుకంటే ఆమె యొక్క అద్భుతమైన ప్రదర్శనలకు అలా అన్నారు. ఆమె కూడా కర్రియర్ డెల్ల సెర, లా రిపబ్లికా, ది ప్రెస్, టైం, లా గజెట్టా డెల్ మెజ్జొగియోర్నో వంటి వార్తాపత్రికలు అనుకూలమైన సమీక్షలను పొందింది.
సంస్కృత మహాభారత కావ్యం ప్రకారం యాదవులు యదువంశస్థులు. యాదవ వంశము అనేకశాఖలు కలిగి మిక్కిలి ప్రసిద్ధులైన రాజులను పలువురను కలిగి ఉండెను. అందు యదువునకు జ్యేష్ఠపుత్రుఁడు అయిన సహస్రజిత్తునుండి హేహయ వంశము ఆయెను. వారికి మాహిష్మతి ముఖ్యపట్టణము. ఆవంశమున కార్తవీర్యార్జునుఁడు మిగుల ప్రసిద్ధికి ఎక్కిన రాజు. అతని వంశస్థులు తాళజంఘులు అను పేర వెలసిరి. యదుని రెండవ పుత్రుఁడు అగు క్రోష్టువు వంశమున ప్రసిద్ధికి ఎక్కినరాజులు శశిబిందువు, జ్యామఘుఁడు, విదర్భుఁడు. వారలలో విదర్భుఁడు విదర్భరాజు వంశస్థాపకుఁడు ఆయెను. అతని మూడవ కొమరుని నుండి చేదివంశము వచ్చెను. రెండవ కొమరుని వంశస్థుఁడు అగు సాత్వతుని నుండి భోజవంశమును, అంధకవంశమును, వృష్ణివంశమును కలిగెను. అందు భోజవంశస్థులు ధారాపురాధిపులు అయిరి. అంధక వంశమున కృష్ణుఁడు పుట్టెను. వృష్ణివంశమున సత్రాజిత్తును సాత్యకియు పుట్టిరి.
గొల్లవారు ప్రధానంగా గొర్రెలను - మేకలను మేపుకుంటారు. స్త్రీలు కూడా వ్యవసాయంలో పాలుపంచుకుంటారు, జానపద నృత్యాలు వేయడంలో నేర్పరులు. పిల్లలు పుట్టిన 21 రోజులకు నామకరణ చేస్తారు. వివాహాలు కులంలోనే జరుగుతాయి. స్వగోత్రీకుల మధ్య వివాహాలు ఉండవు. వరకట్నం సాధారణం. వైవాహిక జీవితానికి సూచనగా స్త్రీలు నుదుట సిందూరం, తాళి, కాలి చుట్లు ధరిస్తారు. మరణించినవారిని దహనం చేస్తారు, 15వ రోజున తద్దినం జరుపుకుంటారు. యాదవులు మల్లన్న ఖండోబా, మంగళ, రాజమ్మ, కంచర్లమ్మ, గంగమ్మ, మైసమ్మ, రేణుకమ్మ, అంకమ్మ దేవతలనుమరియూ కృష్ణుడిని ఆరాధిస్తారు. దొల పూర్ణిమ, రథయాత్ర, గణేష్ పూజ, లక్ష్మీపూజ, కనక జయంతి వంటి పండుగలు జరుపుకుంటారు. వ్యవసాయ సంబంధ పనిముట్లను పూజిస్తారు. మనిషి చనిపోయిన తర్వాత 15 వ రోజు మైల ఆచరిస్తారు. గొల్లవారు 'అన్నా, అయ్యా' పదాలను గౌరవసూచకంగా వాడతారు.
ఈ రెండు రాజరికపు కుటుంబాలతోపాటు యామన్న నగిరి అనే మరో రాజు కుటుంబం కూడా ఈ వేడుకల్లో పాలు పంచుకుంటూ వస్తూంది. పేరుగాంచిన యాదవ రాజులు, తమ పూర్వీకుల నుంచి వస్తున్న ఈ సంప్రదాయాన్ని నేటికీ కొనసాగిస్తున్నారు. యాదవ రాజుల వంశీయులు దసరా పండుగ రోజున గుర్రాలపై కూర్చొని, తల పాగా, రాచరికపు దుస్తులు ధరించి ఖడ్గదారులై మేళతాళాలతో మద్దికేరకు 3 కి.మీ. దూరంలోని నాటి యాదవ రాజులు నిర్మించిన బొజ్జనాయినిపేట మజరా గ్రామంలోని భోగేశ్వరాలయానికి ఊరేగింపుగా వెళ్ళి పూజలు నిర్వహిస్తారు. వీరికి మద్ది కులస్తులు సైన్యం వలె ఆయుధాలు ధరించి అంగరక్షకులుగా ఉంటారు. ఆలయంలో పూజలు నిర్వహించిన అనంతరం తిరిగి గుర్రాలపై వేగంగా వస్తారు. ఆ తరువాత మద్దికేరళో ప్రధాన రహదారుల్లో గుర్రాలపై స్వారీ చేస్తూ తమ రాచఠీవిని ప్రదర్శిస్తారు.
విజయదశమి వేడుకల్లో జరిగే పారువేట ఉత్సవం మద్దికేర గ్రామంలో ప్రధాన ఆకర్షణ. స్థానిక యాదవ రాజుల వంశీయులు ఈ ఉత్సవంలో పాల్గొంటారు. మద్దికేరళో పెద్దనగిరి, చిన్ననగిరి అనే యాదవ రాజుల కుటుంబాలు ఉన్నాయి. ఈ కుటుంబీకులు శ్రీ భోగేశ్వర స్వామిని తమ ఇష్టదైవంగా కొలుస్తారు. పనులు సవ్యంగా జరగాలంటే భోగేశ్వరుని దయ ఉండాలని, ఇందు కోసం ప్రతి ఏటా దసరా ఉత్సవాల్లో భోగేశ్వర స్వామిని పూజించాలన్నది వీరి విశ్వాసం. గతంలో ఈ రెండు రాజ కుటుంబాలు విడిపోయినా ఆనవాయితీగా దసరా సంబరాలను మాత్రం విస్మరించలేదు.
పేర్లు - ఎర్ర గొల్ల, పేదింటి గొల్ల, సదనపు గొల్ల, మందుచోల్లు, గోల్పాలలులు, గొల్లలు, సద్గోప, గౌర్, అహిర్, గోపాలులు, దుమల యాదవ, మధురపురియ యాదవ్, నంద యాదవ, కంజ యాదవ, మగధ యాదవ, లక్ష్మీనారాయణ యాదవ, జడేజా, రావత్, జాదవ్,కురుమ గొల్ల కురుబగొల్ల
భారతదేశంలో 25 సంవత్సరాల ఉపగ్రహ ప్రసారానికి గుర్తుగా డాక్టర్ విక్రమ్ సారాభాయ్ జన్మదినంతో సమానంగా ఉంటుంది, 25 సంవత్సరాల క్రితం శాటిలైట్ టివి ప్రసారాన్ని భారతదేశానికి తీసుకువచ్చింది. ప్రపంచంలోని అతిపెద్ద టెక్నో-సోషల్ ప్రయోగం 1975 ఆగస్టు 1 న దేశంలోని దాదాపు 2400 గ్రామాలకు విద్యా టెలివిజన్ కార్యక్రమాలను ప్రసారం చేయడం ప్రారంభించింది. మన దేశంలోని ఇస్రో సంస్థ ద్వారా ఇప్పుడున్న అన్ని టీవీ ఛానల్ లో ఉపగ్రహ ప్రసారాలు మన దేశం నుంచే ప్రసారం అవుతున్నాయి మొదట్లో అన్ని ప్రసారాలు ఇతర దేశాల నుంచి జరిగేది హాంగ్ కాంగ్, బ్యాంకాక్, మలేషియా, సింగపూర్, దేశాల నుంచి ఉపగ్రహ ప్రసారాల ద్వారా టీవీ ఛానల్ వచ్చేవి అందువలన ఛానల్ యాజమాన్యాలకు లకు 15 నుండి 20 లక్షల వరకు ఒక్క ఛానల్కు చెల్లించేవారు అందువలన 1990 దశకంలో మన దేశం నుండి భారీగా విదేశీ మారక ద్రవ్యం తరలిపోయేది 2001 బిజెపి ప్రభుత్వము వచ్చాక మన దేశ బ్రాడ్కాస్ట్ చట్టాన్ని సవరించి ఇక్కడినుండే ప్రసారాలు అందేలాగా చర్యలు తీసుకుంది అక్కడితో బ్రాడ్కాస్టర్ లకు 3 నుండి 5 లక్షల లోపే ఒక ఛానల్ కు ఖర్చు వస్తుంది.
లు ప్రసారాలు పంపిచు సిగ్నల్ ను నుండి ప్రసారాలు స్వీకరిస్తూ మరియూ కేబుల్ ప్రసారాల డిష్ లకు ప్రసారాలు అందిచుసిగ్నల్ ను చేస్తూంటాయి పంపిస్తూంటాయి, అంటే టెలివిజన్ ప్రోగ్రామింగ్‌ను భూమికి కక్ష్యలో ఉన్న కమ్యూనికేషన్ ఉపగ్రహం నుండి నేరుగా వీక్షకుల స్థానానికి ప్రసారం చేయడం ద్వారా ప్రేక్షకులకు అందించే సేవ . సిగ్నల్స్ సాధారణంగా ఉపగ్రహ డిష్ తక్కువ-శబ్దం బ్లాక్ డౌన్‌కన్వర్టర్ అని పిలువబడే బహిరంగ పారాబొలిక్ యాంటెన్నా ద్వారా స్వీకరించబడతాయి.
ఒక సాధారణ ఒక ఉపగ్రహంలో 32 కెయు-బ్యాండ్ 24 సి-బ్యాండ్ ట్రాన్స్‌పాండర్లు కెయు / సి హైబ్రిడ్ ఒక ఉపగ్రహాలలో ఉపయోగిస్తూన్నారు. సాధారణ ట్రాన్స్పాండర్లు ప్రతి 27 50 మధ్య బ్యాండ్విడ్త్ కలిగి ఉంటాయి. ప్రతి జియోస్టేషనరీ సి-బ్యాండ్ ఉపగ్రహాన్ని జోక్యం చేసుకోకుండా ఉండటానికి తదుపరి ఉపగ్రహం నుండి 2 రేఖాంశం ఉండాలి దీని అర్థం సి-బ్యాండ్ ట్రాన్స్మిషన్ భూసంబంధమైన జోక్యానికి లోనవుతుంది, అయితే కెయు-బ్యాండ్ ప్రసారం వర్షం ద్వారా ప్రభావితమవుతుంది (ఎందుకంటే ఈ నిర్దిష్ట పౌన పున్యంలో నీరు మైక్రోవేవ్ అద్భుతమైన శోషక పదార్థం). ఉరుము మేఘాలలో మంచు స్ఫటికాల ద్వారా మరింత ప్రతికూలంగా ప్రభావితమవుతుంది.
ధర్మవర్మ పుత్రికగా లక్ష్మీదేవి అవతరించిన వాసలక్ష్మి అను పేరుతో శ్రీరంగనాధుని పరిణయమాడిన స్థలం. మీన మాసములో శ్రీరంగములో జరుగు ఆది బ్రహ్మోత్సవం మూడవనాడు శ్రీరంగనాథులు ఉరైయూరు వేంచేసి వాసలక్ష్మితో ఏకాసనాసీనులై భక్తకోటికి అనుగ్రహిస్తాడు. శ్రీరంగనాథుడు మేష మాసం, ఉత్తరా నక్షత్రాన అవతరించాడు. ఇచట స్వామి ప్రయాగ చక్రముతో వేంచేసిఉంటాడు తిరుప్పాణి ఆళ్వార్లు ఈ క్షేత్రముననే అవతరించాడు. ఈ క్షేత్రమునకు "కోళి" యని "నాచ్చియార్ కోయిల్" అని తిరునామాలు ఉన్నాయి. ఇది తిరుచ్చిలో ఒక భాగం. తిరుచ్చి నుండి 2 కి.మీ. టౌన్ బస్ సర్వీసులు ఉన్నాయి.
ఇక్కడ ప్రముఖ దేవాలయాలలో నాచ్చియార్ దేవాలయం వైష్ణవ దివ్యదేశాలలో ఒకటిగా భారతదేశంలో ప్రసిద్ధిచెందింది. ధర్మవర్మ పుత్రికగా లక్ష్మీదేవి అవతరించి వాసలక్ష్మి అనే పేరుతో శ్రీ రంగనాథుని పరిణయమాడిన స్థలమిది. శ్రీరంగములో జరిగే ఆది బ్రహ్మోత్సవం మూడవనాడు శ్రీ రంగనాథుడు ఉరైయూరు వేంచేసి వాసలక్ష్మితో ఏకాసనాసీనులై భక్తకోటిని అనుగ్రహిస్తాడు.
ఉరయూరు, ఉఱైయూరు లేదా ఉరైయూరు, ఇది తిరుచిరాపల్లిలో ఒక భాగంగా ఉంది. మొదటి నుండి 8వ శతాబ్దం వరకు పూర్వ ఆరంభ చోళుల రాజధాని. ఉరయూర్ అనే పదానికి తమిళంలో నివాసం అని అర్ధం. ఇక్కడ కావేరీ నది దక్షిణ తీరంలో ప్రాచీనమైన కోట ఉంది. తరువాత పాలించిన చోళులు 9వ శతాబ్దం నుండి తంజావూరును రాజధానిగా చేసుకున్నారు.
అళగియ మణవాళన్ - వాసలక్ష్మి - కల్యాణ పుష్కరిణి - కుడమురుట్టి నది - కల్యాణ విమానము - ఉత్తర ముఖము - నిలచున్న సేవ - ముప్పది మూడు కోట్ల దేవతలకు ధర్మవర్మకు, రవివర్మకు ప్రత్యక్షం - తిరుమంగై యాళ్వార్ కీర్తించింది.
ఇట్లార్వీటి బుక్కరాజుకొడుకు రామరా జయినట్టును, రామరాజుకొడుకు తిమ్మరాజయినట్టును, తిమ్మరాజుకొడుకు చినకొండరాజయినట్టును, చినకొండరాజుకొడుకు కోనేటి తిమ్మరా జయినట్టును చెప్పబడెను. ఈకోనేటి తిమ్మరాజు కొడుకయిన రామరాజువద్దనే కృతిపతియైన సోమామాత్యుడు మంత్రిగానుండెను. పయినిజెప్పిన వంశావళినిబట్టి విచారింపగా గృష్ణదేవరాయని యల్లు డయిన రామరాజున కీరామరాజు పెదతండ్రికొడుకునకు మనుమ డయినట్టు స్పష్టమగుచున్నది. అళియ రామరాజు 1564 వ సంవత్సరమువఱకును జీవించి యాకాలమునకే మనుమల నెత్తినవా డగుటచేత నాతని పెదతండ్రికొడుకును నప్పటికే యెదిగినమనుమలు గలవా డయి యుండ వచ్చును. కాబట్టి విమర్శించిచూడగా సుదక్షిణాపరిణయకృతీశ్వరుని ప్రభువు పదిసంవత్సరము లీవలావలగా 1580 వ సంవత్సరప్రాంతములయం దుండెనని తేలుచున్నది. ఇదియే కవికాలము. ఈకవికి గందాళ శ్రీరంగాచార్యులు గురు వయిన ట్లీక్రిందిపద్యమువలన దెలియ వచ్చుచున్నది-
సుదక్షిణాపరిణయములోని యీప్రథమపద్యమునుబట్టియే యీకావ్యము కోనేటి రామరాజు మంత్రియైన పులిజాల సోమామాత్యున కంకితము చేయబడినట్టు తెలిసికోవచ్చును. ఆసోమామాత్యు డొకనాడు సభాసీనుడయి తన్ను రావించి కృతి వేడిన ట్లీక్రిందిపద్యములలో గవి చెప్పుకొనియున్నాడు-
ఇక దీనినిబట్టి కృతికర్తయొక్క కాలనిర్ణయము చేయవలసి యున్నది. కృతిపతియొక్క కాలము తెలియునేని, కవియొక్క కాలమును దెలియును. కృతినాథుని ప్రభువైన రామరాజుయొక్క వంశము గ్రంథమునం దీవిధమున జెప్పబడినది-
తెనాలి అన్నయ్య: ఈ కవి సుదక్షిణాపరిణయము అనెడి యైదాశ్వాసముల ప్రబంధమును రచియించెను. ఇతడు తెనాలి పురనివాసుడు; శైవాచార సంపన్నుడు; రామపండితపుత్రుడు.
మెల్లీ సాహసానికి మారు పేరు. తనకు అవమానమో, తాను తలపెట్టిన మంచిపనికి అవరోధమో కలిగితే ఆమె సహించేది కాదు. ఒకరోజు తూర్పు గోదావరి జిల్లాలోని రాజోలు నుండి పశ్చిమ గోదావరి జిల్లాలోని నరసాపురానికి తిరుగు ప్రయాణమైంది. గోదావరి నది దాటటానికి ఒక లాంచీ ఎక్కింది. అయితే ఎవరో పెద్ద అధికారి లాంచీలో ప్రయాణం చేయడానికి వస్తున్నాడని, లాంచీని చాలా సేపు ఆపివేశారు. చాలా సేపు ఎదురుచూసినా అతను రాలేదు. లాంచీ కదలలేదు. సహనం కోల్పోయిన మెల్లీ ఈతకు అనువైన బట్టలు ధరించి ఆలస్యం చేయకుండా అమాంతం గోదావరిలో దూకి, అమావాస్య నాటి ఆ సాయంకాలం, ఐదు గంటలపాటు, 15 మైళ్ళు ఈది నరసాపురం చేరుకుంది. ఒళ్ళు గగురుపొడిచే మెల్లీ సాహసానికి లక్ష్మణరావు మొదట నొచ్చుకున్నా, ఆ తరువాత మెచ్చుకున్నాడు.
తూర్పు గోదావరి జిల్లాలో, స్వాతంత్ర్యోద్యమంలో భాగంగా ఖాదీ ప్రదర్శన కార్యక్రం జరిగింది. ఆ కార్యక్రమంలో పాల్గొనవొద్దని అప్పటి, అక్కడి పోలీసు సూపరింటెండెంట్ అమెను హెచ్చరించాడు. నేను పాల్గొనకూడదని ఏ ప్రభుత్వ ఆదేశాల్లో ఉందో చూపించాలని పట్టుపట్టింది మెల్లీ. అంతటితో ఊరుకోకుండా, మీరు నన్నీలాగే నిరోధిస్తే, నేను మాదేశ రాయబారికి విషయం తెలియజేయవలసి ఉంటుంది. అప్పుడు సమస్య అంతర్జాతీయ సమస్యగా మారుతుంది. అప్పుడు మీ పరిస్థితి ఆలోచించుకొండి అని ఎదురు బెదిరించింది. పాపం ఎస్పీకి తోక ముడువక తప్పలేదు. అదీ అమె ధీరత్వం.
మెల్లీ కరుణామయి. 24 సంవత్సరాల వయసు. మెడిసిన్ చదివే రోజులు. ఒకరోజు ఓ విందుకు హాజరవటానికి వెలుతుంది. ఆ దారిలో ఓ వృద్దుడు తన పెంటబండిని లాగలేక అవస్థలు పడుతున్నాడు. ఆ దృశ్యం మెల్లీ కంటబడింది. పార్టీ, తన విలువైన బట్టలు, హోదా ఏవీ గుర్తురాలేదు ఆ క్షణాన మెల్లీకి, ఏ మాత్రం సంకోచించకుండా, ఆ పెంటబండిని వెనుక నుండి తోసి వృద్దుడికి సహాయపడింది. పెంటమరకలంటిన బట్టలతోనే ఆ పార్టీకి ఆలస్యంగా హాజరైంది ఆ మానవతామూర్తి. ఆ విందులోనే లక్ష్మణరావు మెల్లీని మొదటిసారి చూశాడు.
మెల్లీ విదేశీయురాలైనా, ఈ దేశాన్ని ప్రేమించి, దేశ స్వేచ్ఛావాయువులకై ఆమె ఎడతెగని పోరాటమే చేసింది. అప్పటికి ఆమె లక్ష్మణరావు అర్ధాంగిగా కూడా మారలేదు. ఆ పోరాటంలో భాగంగా మూడున్నర సంవత్సరాలు జైలు జీవితాన్ని కూడా గడిపింది. జైలులో గడిపిన క్షణాళ్ళో కూడా అమె ప్రశాంతంగా జీవించలేదు. జైలులోను స్త్రీల సమస్యలకై పోరాటం చేసింది. స్త్రీలకు జైలులో మరుగుదొడ్ల సౌకర్యం కల్పించాలని నిరహార దీక్ష చేపట్టింది. అనుకున్నది సాధించింది.
స్వాతంత్ర్యోద్యమ కాలంలో ఒకసారి గాంధీజీ ఎరవాడ జైలులో ఉన్నాడు. అదే సమయంలో మెల్లీ సబర్మతీ ఆశ్రమంలో ఉంది. ఆశ్రమంలో, ఆ చుట్టుపక్కల పురుషులు గస్తీ తిరుగడం ఆనవాయితీ. స్త్రీలకు ఆ పని నిషేధం. స్త్రీలను పిరికివారిగా చూడటం మెల్లీకి నచ్చలేదు. స్త్రీలకు కూడా గస్తీ తిరిగే అవకాశం ఇవ్వాలని ఆశ్రమంలో సత్యాగ్రహం చేపట్టింది. విషయం గాంధీజీ దాకా వెళ్ళింది. గాంధీజీ అర్థం చేసుకొని, అంగీకరించాడు. అదీ అమె పట్టుదల.
మెల్లీ ప్రముఖ అనువాద రచయిత ఉప్పల లక్ష్మణరావు భార్య. అతడు - ఆమె, బతుకు పుస్తకం మొదలగు రచనలతో తెలుగు సాహితీలోకానికి ఉప్పల వారు సుపరిచితులే. మెల్లీ ఈ దేశంలో పుట్టకపోయినా, ఈ దేశాన్ని ప్రేమించి, ఈ దేశ దాస్యశృంఖలాలను తెంచుటకు స్వాతంత్ర్యోద్యమంలో తెగువతో పోరాడిన మహిళ. జీవితాన్ని నిర్భయంగా, నిర్నిబంధంగా గడిపిన ఆదర్శ మహిళ. స్విట్జర్లాండ్లో జన్మించి, తెలుగింట కోడలుగా అడుగుపెట్టిన మహిళ.
నడకుదురులో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఇద్దరు పారామెడికల్ సిబ్బంది ఉన్నారు. ఒక పశు వైద్యశాలలో ఒక డాక్టరు, ఒకరు పారామెడికల్ సిబ్బందీ ఉన్నారు.సమీప ప్రాథమిక ఆరోగ్య కేంద్రం గ్రామం నుండి 5 కి.మీ. లోపు దూరంలో ఉంది. సమీప సామాజిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉంది. డిస్పెన్సరీ గ్రామం నుండి 5 నుండి 10 కి.మీ. దూరంలో ఉంది. మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, సంచార వైద్య శాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
గ్రామంలో ప్రభుత్వ ప్రాథమిక పాఠశాలలు ఆరు, ప్రభుత్వ ప్రాథమికోన్నత పాఠశాల ఒకటి ఉన్నాయి.బాలబడి చల్లపల్లిలోను, మాధ్యమిక పాఠశాల పురిటిగడ్డలోనూ ఉన్నాయి. సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల చల్లపల్లిలో ఉన్నాయి. సమీప వైద్య కళాశాల విజయవాడలోను, మేనేజిమెంటు కళాశాల, పాలీటెక్నిక్‌లు మచిలీపట్నంలోనూ ఉన్నాయి. సమీప వృత్తి విద్యా శిక్షణ పాఠశాల చల్లపల్లిలోను, అనియత విద్యా కేంద్రం మచిలీపట్నంలోను, దివ్యాంగుల ప్రత్యేక పాఠశాల విజయవాడ లోనూ ఉన్నాయి.
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ కేంద్రం, జనన మరణాల నమోదు కార్యాలయం ఉన్నాయి. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 5 కి.మీ.లోపు దూరంలో ఉన్నాయి. ఆటల మైదానం గ్రామం నుండి 5 నుండి 10 కి.మీ. దూరంలో ఉంది.
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. ఏటీఎమ్, వాణిజ్య బ్యాంకు, వ్యవసాయ పరపతి సంఘం గ్రామం నుండి 5 కి.మీ. లోపు దూరంలో ఉన్నాయి. రోజువారీ మార్కెట్, వారం వారం సంత గ్రామం నుండి 5 కి.మీ. లోపు దూరంలో ఉన్నాయి. సహకార బ్యాంకు గ్రామం నుండి 5 నుండి 10 కి.మీ. దూరంలో ఉంది. వ్యవసాయ మార్కెటింగ్ సొసైటీ గ్రామం నుండి 5 నుండి 10 కి.మీ. దూరంలో ఉంది.
నడకుదురులో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామానికి 5 కి.మీ. లోపు దూరంలో ఉన్నాయి. లాండ్ లైన్ టెలిఫోన్, మొబైల్ ఫోన్ మొదలైన సౌకర్యాలు ఉన్నాయి. పబ్లిక్ ఫోన్ ఆఫీసు, ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 కి.మీ. లోపు దూరంలో ఉన్నాయి.
చల్లపల్లి మండలంలోని చల్లపల్లి, చిడెపూడి, పాగోలు , నడకుదురు, నిమ్మగడ్డ, యార్లగడ్డ, వక్కలగడ్డ, వెలివోలు, పురిటిగడ్డ, లక్ష్మీపురం, గ్రామాలు ఉన్నాయి.
ఈ గ్రామానికి సమీపంలో పురిటిగడ్డ, నిమ్మగడ్డ, నాదెండ్లవారిపాలెం, రాముడుపాలెం, వెలివోలు, పాగోలు గ్రామాలు ఉన్నాయి.
హోటల్ ప్రారంభినంచినప్పటి నుంచి ఇప్పటి వరకు అధునాతన సేవలతో అందరి ఆదరాభిమానాలు పొందుతోంది. 10 అంతస్థులు గల ఈ హోటల్ లో మొత్తం 90 విశాలమైన గదులున్నాయి. వీటిలో 48 ఫార్చూన్ క్లబ్ ప్రత్యేక గదలు ఉన్నాయి. మరో 26 ఫార్చూన్ క్లబ్ గదులు ఉన్నాయి. ఇంకో 16 ప్రామాణిక గదులు తో ఉన్నాయి. బంకమట్టితో తయారు చేసిన ఓవెన్లు, ఉత్తర భారత దేశానికి చెందిన ప్రత్యేకమైన రెస్టారెంట్, మై కేఫ్, 24 గంటల పాటు అందుబాటులో ఉండే మల్టీ క్యుషైన్ రెస్టారెంట్, మై డెలీ, స్నాక్స్ సహా ఆహారం, బ్రేవరేజెస్ వంటి ఎన్నో ప్రత్యేకతలు ఈ హోటల్ సొంతం. ఈ హోటల్లో దురంత్ యొక్క బార్ కూడా ఉంది. మద్రాస్ సంస్థానంలోని మొదటి మద్యం వ్యాపారి-1863 దురంత్ పేరుతో ఏర్పాటు చేసిన ఈ బార్ లో అత్యున్నత, నాణ్యత కలిగిన స్పిరిట్స్ లభిస్తాయి. అంతాకాదు. ఈ బార్ లో స్వాంత్వన పొందడానకి ఎంతో అనువైన వాతావారణం ఉంటుంది.
మై ఫార్చూన్ చెన్నై హోటల్ అనేది చెన్నైలోని యు.ఎస్.కన్సోలేట్ కు కేవలం 0.5 కి.మీ. దూరంలో ఉంటుంది. అంతేకాదు టి.నగర్, మెరినా బీజ్, అన్నాసాలై ప్రాంతాలనుంచి అతి కొద్దిదూరం ప్రయాణిస్తే హోటల్ కు చేరుకోవచ్చు. టి.నగర్ నుంచి సుమారు 4 కి.మీ., అన్నాసాలై/ మౌంట్ రోడ్ నుంచి సుమారు 7 కి.మీ., మెరినా బీజ్ నుంచి సుమారు 3 కి.మీ. దూరంలో ఈ హోటల్ ఉంటుంది. అదేవిధంగా కపిలేశ్వర్ ఆలయానికి 4 కి.మీ., యు.ఎస్. కన్సోలేట్ నుంచి సుమారు 1 కి.మీ.దూరంలోనే ఇది ఉంటుంది. అంతేకాదు. అన్నా అంతర్జాతీయ విమానాశ్రయం /దేశీయ విమానాశ్రయం నుంచి 15 కి.మీ , చెన్నై సెంట్రల్ రైల్వే స్టేషన్ నుంచి 8 కి.మీ., , ఎగ్ మోర్ రైల్వే స్టేషన్ నుంచి 7 కి.మీ. దూరంలో ఈ హోటల్ ఉంటుంది.
వీలుంది. ఈ విధంగా హోటల్లో వ్యక్తుల సంఖ్యకు అనుగుణంగా కావాల్సిన వైశాల్యాల్లో గదులు అందుబాటులో ఉన్నాయి. ఒక్క మాటలో చెప్పాలంటే మై ఫార్చూన్ చెన్నై హోటల్ అనేది యాత్రికులకు ఎన్నో విధాల సదుపాయాలు అందించే హోటల్ గా చెప్పుకోవచ్చు. సమావేశాలు, విందులు, క్రీడా-వినోద సదుపాయాలు, స్విమ్మింగ్ పూల్, జిమ్, మసాజ్ సెంటర్ వంటి ఎన్నోవిధాలసౌకర్యాలు, మానసిక ప్రశాంతతను కలిగించే వాతావరణం ఈ హోటల్ సొంతం. 24 గంటల పాటు నడిచే మల్టీ క్యుసైన్ మై కేఫ్ రెస్టారెంట్ లో బఫెట్, బ్రేక్ ఫాస్ట్, లంచ్, డిన్నర్ వంటి సదుపాయాలుంటాయి.
మై ఫార్చూన్, చెన్నై అనేది చెన్నై నగరంలోని విలాసవంతమైన ఫైవ్ స్టార్ హోటల్ భారతదేశంలోని చెన్నై నగరంలో గల క్యాథడ్రిల్ రహదారిలో ఈ హోటల్ ఉంది. గతంలో దీన్ని హోటల్ చోలా షెరటాన్ గా పిలిచేవారు. ఐటీసీ యొక్క బ్రాండ్ అయిన “మై ఫార్చూన్” పేరుతో ఏర్పాటైన మై ఫార్చూన్- చెన్నై అనేది తొలి హోటల్ కావడం విశేషం. పర్యావరణ నిర్వహణ పద్దతుల వల్ల మై ఫార్చూన్, చెన్నై హోటల్ ఐఎస్ఓ14001– సర్టిఫైడ్ హోటల్ గా గుర్తింపు పొందింది. ఐటీసీ హోటల్స్ లిమిటెడ్ లైసెన్స్ పొందిన హోటళ్లలో ఇదీ ఒకటి.
చోలా షెరిటాన్ హోటల్ పేరుతో అక్టోబరు, 18, 1975లో ఇక్కడ మొదట హోటల్ ప్రారంభించబడింది. దీనితోనే ఐ.టి.సి. లిమిటెడ్ సంస్థ హోటల్ వ్యాపారంలోకి అడుగుపెట్టింది. అక్టోబర్ 15, 2011లో ఈ హోటల్ ను ఆధునీకరించి ఫార్చూన్ పార్క్ హోటల్స్ లిమిటెడ్ కింద "మై ఫార్చూన్, చెన్నై" పేరుతో పునర్ ముద్ర వేశారు.
" సా.శ. 347. పాటలీపుత్రంలో మహా సందడిగా ఉం.ది. సముద్రగుప్త చక్రవర్తి కొత్త దండయాత్రకు సిద్దమవుతున్నాడు. మౌర్యుల తదనంతరం చాలా శతాబ్దులదాకా తరుచు యుద్దాలు సాగుతూ వుండేవి. సా.శ. 320 లో చంద్రగుప్తుడు గంగానదీ ప్రాంతంలో తన అధికారం స్థాపించాడు."
భౌద్ద సంఘారామం కారల అనే శీర్షికతో, జీమూత్ - కార్లలోని బిక్షువులు అనే ఉపశీర్షికతో అనువాద రచన ప్రారంభ మవుతుంది. ఇందులోని మొదటి పరిచ్చేదము:-
రమారమి రెండు వేల సంవత్సరాల నాటి మాట. పడమటి కనుమల్లో ఒక పెద్ద కొండ. దాన్ని మనమిప్పుడు కార్ల అంటున్నాము. ఆ కొండ కింద వలురకా అనే ఒక పల్లెటూరు.
అనగనగా-2 నెహ్రూ బాల పుస్తకాలయం రెండవ భాగము. ఇది ఎం.హౌక్సీ, పి.ఎం.జోషిలచే 1973లో రచింపబడింది. ఈ పుస్తకానికి పులక్ బిస్వాస్ చిత్రాలు అందించాడు. నేషనల్ బుక్ ట్రస్ట్, ఇండియా వారు 1976 సం.లో తొలిసారి ప్రచురించిన ఈ పుస్తకానికి అనువాదం చల్లా రాధాకృష్ణ శర్మ. ఈ పుస్తకము ద్వితీయ ముద్రణ 1991 సం. వెలువడింది.
"యాత్రికుడు సొంత కానుకలు కోరడు. కాని నేను మా విహారం కోసం, ప్రజల కోసం. గొప్ప సంపదను తీసుకు వెళుతున్నాను. 650 సంస్కృత వ్రాత ప్రతులూ, బుద్దదేవుని ప్రతిమలూ అవశేషములూ తీసుకు వెళుతున్నాను" అన్నాడు భిక్షువు.
తరువాత అదే బానలిలో రెండు టేబుల్ స్పూన్లు నూనె వేసి కాగనిచ్చి తరువాత అందులో సన్నగా కట్ చేసిన అనియన్లు దోరగా వేంచుకోవాలి. తరువాత పచ్చిమిర్చి, కరివేపాకులు వేసి వేంచుకోవాలి. తరువాత సన్నగా తరిగిన టమాటా ముక్కలు వేసి బాగా మగ్గె వరకు వేంచుకోవాలి. తరువాత కొత్తిమేర వేసుకొని బాగా కలుపుకోవాలి. తరువాత అల్లం వెల్లులి పేస్టు వేసుకొని పచ్చి వాసన పోయేవరకు మరో రెండు నిమిషాలు వేంచుకోవాలి. తరువాత పసుపు కారం వేసుకొని బాగా కలుపుకోవాలి. పచ్చిమిర్చి ఎక్కువగా వేసుకున్నప్పుడు కారం తక్కువగా వేసుకోవచ్చు లేదా వేసుకోకుండా ఉండవచ్చు. తరువాత ఉప్పు సరిపడినంత వేసుకొని బాగా కలుపుకోవాలి. తరువాత ఒక టేబుల్ స్పూన్ సోయా సాస్ కూడా వేసుకొని బాగా కలుపుకోవాలి. తరువాత చిల్లి పేస్టు, టమాటా సాస్ కూడా ఇష్టమైతే వేసుకోవచ్చు. తరువాత ముందుగా సిద్ధంగా ఉంచుకొని ఉన్న అన్నాన్ని ఈ మిశ్రమంలో వేసుకొని మసాలా మొత్తం అన్నానికి బాగా పట్టేలా కలుపుకోవాలి. తరువాత ముందుగా సిద్ధం చేసుకొని ఉంచుకొన్న కోడి గుడ్డు ముక్కలను ను కూడా వేసుకొని బాగా కలుపుకోవాలి. తరువాత కొత్తిమీర అలంకరించుకోవాలి, అంతే "ఎగ్ ఫ్రైడ్ రైస్" రెడీ.
ముందుగా ఒక టేబుల్ స్పూన్ నూనె బాణలిలో వేసి కాగిన తరువాత దానిలో గుడ్ల సొన వేసి ముక్కలు ముక్కలు అయ్యేలా తిప్పుకుంటూ వేపుకోవాలి. తరువాత వేగుతున్నప్పుడే ఉప్పు వేసి కలిపి చిన్న చిన్న ముక్కలు అయ్యేలా కట్ చేయాలి. తరువాత ఆ ముక్కలను ఒక గిన్నెలోకి మార్చుకొని పక్కనుంచుకోవాలి.
గుడ్లు పగులకొట్టి సొనను ఒక గిన్నెలో ఉంచుకోవాలి. టమాటా -1, ఉల్లిపాయలు -3, పచ్చిమిర్చి -4, కొత్తిమీర -1 చిన్నకట్ట, కరివేపాకు - 3 రెమ్మలు సన్నగా తరిగి ఒక కప్పులో ఉంచుకోవాలి.
పిల్లలు, పెద్దలు బాగా ఇష్టపడి తినే కోడి గుడ్లతో తయారు చేసే ఒక వంటకం ఎగ్ ఫ్రైడ్ రైస్. ఈ వంటకం తయారీకి అవసరమైన వస్తువులు, తయారు చేసే విధానం ఈ క్రింద ఇవ్వబడింది.